**ROMÂNIA**

**JUDEŢUL SATU MARE**

**CONSILIUL JUDEŢEAN**

**Direcția economică**

**Serviciul managementul resurselor umane**

**Nr. \_\_\_\_\_\_\_\_\_\_\_ /\_\_\_\_\_\_\_\_\_\_\_ 2025**

**RAPORT DE SPECIALITATE**

**privind acordarea unor stimulente financiare personalului medical**

**și de specialitate din Spitalul de Pneumoftiziologie Satu Mare, pe anul 2025**

Având în vedere conținutul Proiectului de hotărâre privind acordarea unor stimulente financiare personalului medical și de specialitate din Spitalul de Pneumoftiziologie Satu Mare, pe anul 2025,

dat fiind faptul că Spitalul de Pneumoftiziologie Satu Mare a înaintat Consiliului Județean Satu Mare Nota de fundamentare nr. 2367/15.04.2025, prin adresa nr. 2368/15.04.2025, înregistrată la Consiliul Județean Satu Mare cu nr. 8495/16.04.2025, privind acordarea unor stimulente financiare,

raportat la Hotărârea Consiliului Județean Satu Mare nr. 29/31.03.2025 privind aprobarea bugetului general consolidat al Județului Satu Mare, pe anul 2025,

luând în considerare prevederile:

* art. 14 alin. (5), art. 67 și art. 68 alin. (2) din Legea nr.273/2006 privind finanțele publice locale, cu modificările și completările ulterioare, conform cărora:

*Art. 14 (5)* ”*După aprobarea bugetelor locale pot fi aprobate acte normative cu implicaţii asupra acestora, dar numai cu precizarea surselor de acoperire a diminuării veniturilor sau a majorării cheltuielilor bugetare aferente exerciţiului bugetar pentru care s-au aprobat bugetele locale respective”,*

*Art. 67 Finanţarea instituţiilor publice*

*(1) Finanţarea cheltuielilor curente şi de capital ale instituţiilor publice se asigură astfel:*

*a) integral din bugetul local;*

*b) din venituri proprii şi din subvenţii acordate de la bugetul local;*

*c) integral din venituri proprii.*

*(2) Instituţiile publice, finanţate integral din bugetul local, varsă veniturile realizate la acest buget.*

*Art. 68 Veniturile proprii ale instituţiilor publice*

*(2) Veniturile proprii ale bugetelor instituţiilor publice, finanţate potrivit art. 67 alin. (1) lit. b) şi c), provin din prestări de servicii, chirii, manifestări culturale şi sportive* *concursuri artistice, publicaţii, prestaţii editoriale, studii, proiecte, valorificări de produse din activităţi proprii sau anexe şi altele.”*

- art. LXII din Ordonanța de urgență a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea și completarea unor acte normative, precum și pentru prorogarea unor termene, cu modificările și completările ulterioare, care stipulează:

*”Art. LXII În anul 2025, orice alte drepturi de natură salarială stabilite prin legi speciale, statute sau alte acte normative cu putere de lege, care nu intră sub incidenţa prevederilor art. I - V, se menţin în plată la acelaşi nivel cu cel ce se acordă pentru luna noiembrie 2024.”*

* art. 190 alin. (1), precum și art. 193 alin. (7) din Legea nr. 95/2006 privind reforma în domeniul sănătății, republicată, cu modificările și completările ulterioare, conform cărora:

*”Art. 190 alin. (1)Spitalele publice sunt instituţii publice finanţate integral din venituri proprii şi funcţionează pe principiul autonomiei financiare. Veniturile proprii ale spitalelor publice provin din sumele încasate pentru serviciile medicale, alte prestaţii efectuate pe bază de contract, precum şi din alte surse, conform legii.*

*Art. 193 alin. (7) Spitalele publice pot realiza venituri suplimentare din:*

*a) donaţii şi sponsorizări;*

*b) legate;*

*c) asocieri investiţionale în domenii medicale ori de cercetare medicală şi farmaceutică;*

*d) închirierea unor spaţii medicale, echipamente sau aparatură medicală către alţi furnizori de servicii medicale, în condiţiile legii;*

*d^1) închirierea unor spaţii, în condiţiile legii, pentru servicii de alimentaţie publică, servicii poştale, bancare, difuzare presă/cărţi, pentru comercializarea produselor de uz personal şi pentru alte servicii necesare pacienţilor;*

*d^2) închirierea unor spaţii, în condiţiile legii, pentru desfăşurarea unor congrese, seminare, activităţi de învăţământ, simpozioane, cu profil medical;*

*d^3) închirierea unor spaţii, în condiţiile legii, pentru desfăşurarea unor activităţi cu specific gospodăresc şi/sau agricol;*

*e) contracte privind furnizarea de servicii medicale încheiate cu casele de asigurări private sau cu operatori economici;*

*f) editarea şi difuzarea unor publicaţii cu caracter medical;*

*g) servicii medicale, hoteliere sau de altă natură, furnizate la cererea unor terţi;*

*h) servicii de asistenţă medicală la domiciliu, acordate la cererea pacienţilor sau, după caz, în baza unui contract de furnizare de servicii de îngrijiri medicale la domiciliu, în condiţiile stabilite prin contractul-cadru privind condiţiile acordării asistenţei medicale în cadrul sistemului de asigurări sociale de sănătate;*

*i) contracte de cercetare;*

*j) coplata pentru unele servicii medicale;*

*k) alte surse, conform legii.”.*

Direcția economică menționează faptul că în Hotărârea Consiliului Județean Satu Mare nr. 29/31.03.2025 privind aprobarea bugetului general consolidat al Județului Satu Mare, pe anul 2025, Spitalului de Pneumoftiziologie Satu Mare i-a fost aprobată în buget, pe anul 2025, la partea de ”venituri din prestări servicii” și ”venituri din alte activități” suma de 800.000 lei. Ținând cont de adresa Spitalului de Pneumoftiziologie Satu Mare privind veniturile previzionate a fi încasate, conform articolelor mai sus menționate, acesta până la data de 31.03.2025 a încasat suma de 223.359 lei.

Totodată, conform art. 193 alin. (6^1) și art. 199 alin. (2) din Legea nr.95/2006 privind reforma în domeniul sănătății, republicată, cu modificările și completările ulterioare,care stipulează:

*”**Art. 193 alin. (6^1) Ministerul Sănătăţii, ministerele şi instituţiile cu reţea sanitară proprie pot* ***acorda personalului medical şi de specialitate stimulente financiare lunare, în limita a două salarii minime brute pe ţară*** *a căror finanţare* ***este asigurată din veniturile proprii ale acestora****, în limita bugetului aprobat.*

*Art. 199 alin. (2)Autorităţile administraţiei publice locale pot acorda personalului medical şi de specialitate din spitalele publice din reţeaua sanitară proprie stimulente financiare lunare, în limita a două salarii minime brute pe ţară, în baza hotărârii autorităţilor deliberative ale autorităţilor administraţiei publice locale, în limita bugetului aprobat”.*

Prin raportare la articolele mai susmenționate, nivelul lunar al stimulentelor financiare pentru personalul medical și de specialitate, nu poate fi mai mare de două salarii minime brute pe țară garantate în plată în vigoare și se menține în plată la același nivel cu cel acordat pentru luna noiembrie 2024.

Astfel, se propune acordarea stimulentelor financiare pentru anul 2025, în sumă de 357.875 lei, personalului medical și de specialitate angajat în cadrul Spitalului de Pneumoftiziologie Satu Mare, sumă care cuprinde și contribuția asiguratorie pentru muncă aferentă.

Finanțarea acordării stimulentelor financiare lunare va fi asigurată din veniturile proprii ale Spitalului de Pneumoftiziologie Satu Mare, exclusiv din veniturile realizate în baza contractului încheiat cu Casa de asigurări sociale de sănătate, din subvențiile de la bugetul de stat și local, din donații și sponsorizări.

În temeiul prevederilor art. 182 alin. (4) cu trimitere la cele ale art. 136 alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**Adoptarea Proiectului de hotărâre** privind acordarea unor stimulente financiare

personalului medical și de specialitate din Spitalul de Pneumoftiziologie Satu Mare, pe anul 2025

**Director executiv, Șef Serviciu,**

Balogh Arnold István Bîja Tania

**Consilier juridic, Consilier juridic,**

Roșu Adriana Carmen Pop Nicoleta

Red.Tehn./ P.N./ 5ex